  Майя Бывальцева «Жильё и городская среда» йӧскалык ӵектосъя 2022-тӥ арын умоятоно паркъёсты но скверъёсты быръёнэ Удмуртиын 65 сюрс пала адями пыриськиз. Куара сётон 26-тӥ оштолэзьысен 30-тӥ куартолэзёзь мынӥз. Со сярысь элькун тӧролэн но кивалтэтлэн пресс-службазы ивортӥз. Удмуртиын Ижкарысь, Глазкарысь, Можгаысь, Сарапулысь, Воткаысь, Уваысь но Эграысь мер интывылъёс понна курс сётыны чектӥзы. Каръёс, черкогуртъёс, гуртъёс воштӥсько, со лозунг гинэ ӧвӧл. Со воштӥсьёсы котькудмы пыриськыны быгатӥськомы. <…> Котькуд куара кулэ но дуно, мон тау карисько азьланьзэ воштыны быгатӥсь ӵектос понна кура сётэмды понна. Асьмеос ӵошен улон интымес умойгес лэсьтӥськом Александр Бречалов, Удмуртилэн тӧроез «Огъя Россия» партилэн улосвыл ёзэтэзлэн секретарезлэн ӵектосъёсын ужанъя воштӥсез, куара сётон ӵектослэн кураторез Олег Гарин верамъя, Ижкарын тужгес трос куара люказ Шор площадьысь тымет пала васькон инты (эспланада). Сое умоятон понна 18 сюрс 300 адями мылкыдзэ вераз. Кыкетӥ интыын Тишино парк – 8 сюрс 500 куара, куинетӥ интыын Кызьпу арама – 7 сюрс 800 куара. Эграын нырысетӥ инты басьтӥз «Наследие» ӵектос - «Рябинушка» кафе азьысь интывылэз умоятон. Уваын – Пу скульптураосъя парк. Можгаын 1 сюрс 823 адями нылпи паркез умоятон понна куаразэ сётӥз. Кар тыметлэсь ярдурзэ умоятонъя ӵектос 200 куаралы ӧжытгес люказ. Глазкарын но Воткаын кык ӵектосъёс пӧлысь быръёно вал. Уйпал карын Карл Маркс ульчаысь бульварез умоятонъя проект вормиз, Чайковскийлэн вордскем караз – чугун-сюрес вокзал палась сквер. Сарапулын А. С. Пушкин нимо паркез умоятыны мылкыд каризы, отын нылпиослы шудон инты луыны кулэ. Куара сётонлы рос-прос йылпумъянъёс кӧня ке нунал ортчыса лэсьтозы, куке вань куараосты зэмлыксылы эскерон йылпумъяськоз. Тудгес трос куара люкам интыос вуоно арын умоятоноосыз пӧлы пырозы.  Тодэ вайытом, азьвылгес Ижысь Кызьпу арамаез выльдыны ӵектос дасян понна кар коньдэтысь 8 миллион манет висъязы, нош карлэн тӧроез Олег Бекмеметьев парклэн вуоно тусыз сярысь вераз. Тегъёс: Ижкар Удмуртия паркъёс умоятон АлександрБречалов Кызьпуарама  